OpenLLM-France/wikimedia huggingface dataset:
# Marc Bouissou

Marc Bouissou (Joinville-le-Pont, 6 d'abril de 1931 - Boulogne-Billancourt, 23 de novembre de 2018) fou un remer francès que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de plata en la prova del quatre sense timoner del programa de rem. Formà equip amb Pierre Blondiaux, Jacques Guissart i Roger Gautier.
En el seu palmarès també destaca una medalla de bronze al Campionat d'Europa de rem de 1953 en el vuit amb timoner, així com el campionat nacional de quatre sense timoner de 1951, 1952 i 1953.

## Referències

* ↑ «Décès de M. Marc Bouissou - FFA». [Consulta: 30 juliol 2022].
* 1 2 «Olympedia – Marc Bouissou». [Consulta: 30 juliol 2022].
* ↑ «Rudern - Europameisterschaften (Herren - Achter)». [Consulta: 5 octubre 2021].
# Rezső Wanié

Rezső Wanié (Szeged, 1908 - 1986) va ser un nedador hongarès que va competir durant la dècada de 1920. Era germà del també nedador András Wanié.
El 1928 va prendre part en els Jocs Olímpics d'Estiu d'Amsterdam, on va disputar tres proves del programa de natació. Fou quart en els 4x200 metres lliures, mentre en els 100 i 400 metres lliures quedà eliminat en sèries.
En el seu palmarès destaca una medalla de plata al Campionat d'Europa de 1927 en la prova dels 4×200 metres lliures.

## Referències

* 1 2 3 Rezső Wanié a Sports Reference (arxivat)
# Serra d'All

La Serra d'All és una serra situada entre els municipis de Ger i d'Isòvol, a la comarca de la Baixa Cerdanya, amb una elevació màxima de 1.200 metres.

## Referències

* ↑ «serra d’All | enciclopedia.cat». [Consulta: 10 novembre 2024].
# Pablo Íñiguez de Heredia Larraz

Pablo Íñiguez de Heredia Larraz (Burgos, 20 de gener de 1994) és un futbolista espanyol que juga com a defensa central i migcampista al Vila-real Club de Futbol B.

## Trajectòria

A l'any 2003 es va unir al planter del Vila-real CF. El 19 de novembre de 2011 va ser convocat per a un partit contra la Reial Societat de Futbol però no va disputar cap minut, va tenir la mateixa sort dies després en un partit de Lliga de Campions de la UEFA contra l'FC Bayern de Múnic.
El 14 de gener de 2012, a una setmana de complir els 18 anys, va fer el seu debut professional amb el Vila-real C. F. "B" en un partit de la Segona Divisió espanyola contra el Futbol Club Cartagena. El 2 de desembre de 2012 va fer la seva primera aparició amb el primer equip en el partit que van perdre per 0-1 contra l'Elx Club de Futbol.
El 27 d'agost de 2013, va signar un nou contracte de cinc anys amb el Vila-real, acabat d'ascendir a la Primera Divisió espanyola, un any després va ser cedit per una temporada al Girona FC.
La temporada 2015-2016 torna per jugar amb el primer equip del Vila-real i també amb el filial. El 5 de juliol de 2016 es va confirmar la seva cessió al Rayo Vallecano per una temporada.
L'11 de juliol es confirma la seva sortida al Club de Futbol Reus Deportiu i el Vila-real es guarda una opció de compra durant els dos proxims anys.

## Selecció

Pablo Íñiguez ha estat internacional amb les seleccions sub17, sub19, sub20 i sub21 d'Espanya.

## Enllaços externs

* Pablo Iñiguez en Transfermarkt
* Renovació
* Fitxatge pel CF Reus Deportiu Arxivat 2017-08-02 a Wayback Machine.
# Tennis als Jocs Olímpics d'estiu de 1900 - Dobles masculins

Tennis als Jocs Olímpics d'estiu de 1900 París :
| Individuals | homes | dones | |
| Dobles | homes | | mixtos |
| < 1896 1904 > |||||||
La competició de dobles masculins va ser una de les proves del programa de tennis als Jocs Olímpics de París de 1900. La competició es disputà entre el 6 i l'11 de juliol de 1900, amb la participació de 16 tennistes, repartits en 8 parelles, de 3 nacions.

## Medallistes

| Or | Plata | Bronze |
| Lawrence Doherty Reginald Doherty | Equip mixt Max Décugis Basil Spalding de Garmendia | Georges de la Chapelle André Prévost Harold Mahony Arthur Norris |

## Classificació

| Posició | Nom | País |
| | Lawrence Doherty Reginald Doherty | Gran Bretanya |
| | Basil Spalding de Garmendia Max Décugis | Equip mixt |
| | Georges de la Chapelle André Prévost | França |
| | Harold Mahony Arthur Norris | Gran Bretanya |
| 5 | Étienne Durand Adrien Fauchier-Magnan | França |
| 5 | Charles Sands Archibald Warren | Equip mixt |
| 5 | Élie, Count de Lastours Guy Lejeune | França |
| 5 | Pierre Lebréton Paul Lecaron | França |

## Quadre

| Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| G. de la Chapelle A. Prévost | 6 | 7 | 6 |
| É. de Lastours G. Lejeune | 3 | 9 | 2 | G. de la Chapelle A. Prévost | 2 | 4 | |
| B.S. de Garmendia M. Décugis | 6 | 7 | | B.S. de Garmendia M. Décugis | 6 | 6 | |
| C. Sands A. Warden | 3 | 5 | | | | | | B.S. de Garmendia M. Décugis | 1 | 1 | 0 |
| L. Doherty R. Doherty | 6 | 6 | | | | | | L. Doherty R. Doherty | 6 | 6 | 6 |
| P. Lebréton P. Lecaron | 2 | 3 | | L. Doherty R. Doherty | 6 | 6 | 6 |
| H. Mahony A. Norris | 6 | 6 | 6 | H. Mahony A. Norris | 1 | 4 | 1 |
| E. Durand A. Fauchier-Magnan | 8 | 1 | 3 | | | | |

## Referències

* Base de dades del COI
* De Wael, Herman. Herman's Full Olympians: "Tennis 1900". Accés 10 de març de 2006. Consultable digitalment a Herman's Full Olympians: "Tennis 1900" Arxivat 2005-02-26 a Wayback Machine..
* Mallon, Bill. The 1900 Olympic Games, Resultats de totes les proves amb comentaris. Jefferson, North Carolina: McFarland & Company, Inc., Publishers, 1998. ISBN 0-7864-0378-0.

## Enllaços externs

* Quadre dobles masculins Arxivat 2016-07-19 a Wayback Machine. a ITF (anglès)
# Montcal (Begur)

El Montcal és una muntanya de 233 metres que es troba al municipi de Begur, a la comarca catalana del Baix Empordà.
# Colònia de l'Alt Volta

La colònia de l'Alt Volta fou un territori francès d'Àfrica occidental que va existir entre l'1 de març de 1919 i el 5 de setembre de 1932.

## Història

La colònia fou creada per decret de l'1 de març de 1919 segregada de la colònia de l'Alt Senegal i Níger. Comprenia els cercles de Gaoua, Bobo-Dioulasso, Dédougou, Ouagadougou, Dori, Say i Fada N'Gourma i la capital era Ouagadougou. Al front de la colònia hi havia un governador (tinent-governador, ja que pertanyia a l'Àfrica Occidental Francesa) assistit per un secretari general i un consell d'administració. El 1927 el cercle de Say fou segregat i unit a la colònia del Níger. El 1931 la colònia va patir una epidèmia de fam.
La colònia fou suprimida per decret del 5 de setembre de 1932 i el seu territori repartit entre les colònia del Níger (cercles de Fada N'Gourma i Dori — excepte el cantó d'Aribinda — amb 278.512 habitants i 67.850 km²), Sudan Francès (cercles d'Ouahigouya — més el cantó d'Aribinda — i de Dédougou — subdivisió de Tougan i riba esquerra del Volta Negre — amb 708.501 habitants i 50.700 km²) i Costa d'Ivori (cercles de Tenkodogo, Kaya, Ouagadougou, Koudougou, Gaoua, Batié i Bobo-Dioulasso així com una part del cercle de Dédougou al tomb del Volta Negre, amb 2.011.916 habitants i 153 650 km²). El 1937 es va formar una regió anomenada Alta Costa d'Ivori, per decret de 13 de juliol de 1937, dins de l'Àfrica Occidental Francesa.
La colònia fou restaurada el 4 de setembre de 1947 si bé aleshores, com totes les colònies, sota el nom de "territori d'Ultramar". Vegeu Territori de l'Alt Volta.

## Tinents governadors

* 1919 - 1927 Frédéric Charles Édouard Alexandre Hesling
** 1921 - 1922 Louis Jacques Eugène Fousset (suplent d'Hesling, primera vegada)
** 1924 Louis Jacques Eugène Fousset (suplent d'Hesling, segona vegada)
** 1926 Louis Jacques Eugène Fousset (suplent d'Hesling, tercera vegada)
* 1927 - 1928 Robert Arnaud (interí)
* 1928 - 1932 Albéric Auguste Fournier
* 1929 Louis Jacques Eugène Fousset (suplent de Forunier, quarta vegada)
** 1929 - 1930 Henri Louis Chessé (suplent de Fournier)
** 1930 - 1931 François Eugène Paul Bernard (suplent de Fournier)
* 1932 Gabriel Omer Descemet
* 1931 - 1933 Henri Louis Chessé (interí, segona vegada)

## Notes

* ↑ Decret de 5 de setembre de 1932 suprimint la colònia, publicat al Journal officiel de la République française del 10 de setembre de 1932
* ↑ Decret de creació dins l'Àfrica Occidental Francesa d'una regió administrativa anomenada de la Haute-Côte-d'Ivoire, publicat al Journal officiel de la République française el 21 de juliol de 1937, pàg. 8273, amb rectificació publicada també al Journal officiel de la République française el 30 de juliol de 1937, pàg. 8611
* ↑ Worldstatesmen per Ben Cahoon

## Referències

Aquest article és traducció d'una part de l'article "Haute-Volte" de la viquipèdia en francès.

## Bibliografia

* Hien (Pierre Claver) [1996], Le jeu des frontières en Afrique occidentale, cent ans de situations conflictuelles au Burkina Faso actuel (1886-1986), tesi de història sota la direcció de Jean-Pierre Chrétien, Paris I, 496 pàgs.
# Ricard Massana Cullell

Ricard Massana Cullell (Barcelona, 31 de juliol de 1898 - Barcelona, 28 d'agost de 1988) fou un remer català que va competir durant la dècada de 1920.
Membre del Reial Club Marítim de Barcelona, el 1924 va prendre part en els Jocs Olímpics de París, on disputà dues proves del programa de rem, els quatre i vuit amb timoner. En ambdues quedà eliminat en sèries. Guanyà nou Campionats d'Espanya durant la dècada de 1920 en les embarcacions de quatre i de vuit amb timoner.

## Referències

* ↑ «Ricardo Massana Olympic Results». sports-reference.com. Arxivat de l'original el 15 de desembre 2012. [Consulta: 19 juny 2018].
* ↑ Ricard Massana Cullell a enciclopedia.cat
# Tennis als Jocs Olímpics d'estiu de 1900 - Individual masculí

Tennis als Jocs Olímpics d'estiu de 1900 París :
| Individuals | homes | dones | |
| Dobles | homes | | mixtos |
| < 1896 1904 > |||||||
La competició individual masculina va ser una de les proves del programa de tennis als Jocs Olímpics de París de 1900. La competició es disputà entre el 6 i l'11 de juliol de 1900, amb la participació de 13 tennistes de 3 nacions.

## Medallistes

| Or | Plata | Bronze |
| Lawrence Doherty | Harold Mahony | Reginald Doherty Arthur Norris |

## Classificació

| Posició | Nom | País |
| | Lawrence Doherty | Gran Bretanya |
| | Harold Mahony | Gran Bretanya |
| | Reginald Doherty | Gran Bretanya |
| | Arthur Norris | Gran Bretanya |
| 5 | Basil Spalding de Garmendia | Estats Units |
| 5 | Paul Lecaron | França |
| 5 | Archibald Warden | Gran Bretanya |
| 8 | Étienne Durand | França |
| 8 | Pierre Lebréton | França |
| 8 | Albert Lippmann | França |
| 8 | André Prévost | França |
| 8 | Charles Sands | Estats Units |
| 8 | Charles Voight | Estats Units |

## Quadre

| Vuitens de final | Vuitens de final | Vuitens de final | Quarts de final | Quarts de final | Quarts de final | Semifinals | Semifinals | Semifinals | Final | Final | Final | Final |
| B.S. de Garmendia | 6 | 6 |
| C. Voight | 1 | 3 | B.S. de Garmendia | 2 | 6 |
| L. Doherty | 6 | 6 | L. Doherty | 6 | 8 |
| P. Lebréton | 2 | 3 | | | | L. Doherty | w/o | |
| R. Doherty | 6 | 6 | | | | R. Doherty | | |
| É. Durand | 1 | 3 | R. Doherty | 6 | 6 | | | |
| P. Lecaron | 6 | 6 | P. Lecaron | 2 | 1 | | | |
| A. Lippmann | 0 | 1 | | | | | | | L. Doherty | 6 | 6 | 6 |
| A. Norris | 6 | 6 | | | | | | | H. Mahony | 4 | 2 | 3 |
| A. Prévost | 4 | 4 | A. Norris | 6 | 6 | | | |
| A. Warden | | | A. Warden | 4 | 2 | | | |
| ningú | | | | | | A. Norris | 6 | 1 |
| H. Mahony | 6 | 6 | | | | H. Mahony | 8 | 6 |
| C. Sands | 2 | 3 | H. Mahony | | | | | |
| ningú | | | ningú | | |
| ningú | | | | | |

## Referències

* Base de dades del COI
* De Wael, Herman. Herman's Full Olympians: "Tennis 1900". Accés 10 de març de 2006. Consultable digitalment a Herman's Full Olympians: "Tennis 1900" Arxivat 2005-02-26 a Wayback Machine..
* Mallon, Bill. The 1900 Olympic Games, Resultats de totes les proves amb comentaris. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
* ↑ Reginald i Lawrence no van voler enfrontar-se un contra l'altre. Reginald es retirà.

## Enllaços externs

* Quadre individual masculí Arxivat 2012-10-22 a Wayback Machine. a ITF (anglès)
# Puig Moragues

El Puig Moragues és una muntanya de 34 metres que es troba al municipi de Bellcaire d'Empordà, a la comarca catalana del Baix Empordà.
El Puig es troba al nord de l'actual nucli urbà de Bellcaire. En la seva superfície es van trobar unes restes que han esdevingut jaciment arqueològic

## Jaciment de Mas Gusó o Puig Moragues

Està situat a la ratlla divisòria entre els municipis d'Albons i Bellcaire, gairebé tot dins aquest terme. És d'època ibèrica i romana, del segle VII aC fins al III dC.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Arqueologia -Baix Empordà-Bellcaire d'Empordà-Mas Gusó». Portal Gironí d'Història i Genealogia. [Consulta: 4 agost 2020].
# Comitè Olímpic Nacional Italià

El Comitè Olímpic Nacional Italià (en italià i oficialment, Comitato Olimpico Nazionale Italiano, CONI), fundat el 1914, és el comitè olímpic d'Itàlia per al moviment dels Jocs Olímpics. És una organització sense ànim de lucre que selecciona equips i recull fons per enviar esportistes italians als esdeveniments olímpics organitzats pel COI.
A més a més, és l'organisme italià encarregat d'investigar els casos de dopatge, tenint també la facultat per imposar les sancions oportunes i demanar als organismes esportius internacionals que les mencionades sancions transcendeixin l'àmbit italià -impedint prendre part en proves estrangeres a esportistes sancionats pel CONI-. Gràcies a una ordre que data de l'any 2007, és competent per investigar casos de dopatge d'esportistes estrangers, no solament dels italians.
Jurídicament és un ens públic posat sota la vigilància del Ministero dei Beni e delle Attività Culturali e del Turismo (Ministeri per als Béns i l'Activitat Ccultural i del Turisme), i és la confederació de les federacions esportives nacionals i de la disciplina esportiva associada.

## Presidents

* Carlo Compans de Brichanteau (1914-1920)
* Carlo Montù (1920-1921)
* Francesco Mauro (1921-1923)
* Aldo Finzi (1923-1925)
* Lando Ferretti (1925-1928)
* Augusto Turati (1928-1930)
* Icilio Bacci (1930-1931)
* Leandro Arpinati (1931-1933)
* Achille Starace (1933-1939)
* Rino Parenti (1939-1940)
* Raffaele Manganiello (1940-1943)
* Alberto Bonacossa (1943)
* Ettore Rossi (1943-1944)
* Puccio Pucci (1944)
* Giulio Onesti (1944-1978)
* Franco Carraro (1978-1987)
* Arrigo Gattai (1987-1993)
* Mario Pescante (1993-1998)
* Bruno Grandi (1998-1999)
* Gianni Petrucci (1999-2013)
* Riccardo Agabio (2013, vicepresidente)
* Giovanni Malagò (2013 - al càrrec)

## Vegeu també

* Comitè Olímpic Internacional
* Comitè Olímpic Nacional

## Referències

* ↑ «El CONI recurre para usar como prueba la sangre atribuida a Valverde» (en castellà). elpais.com. [Consulta: 6 octubre 2014].
* ↑ Art. 1 i 2 del d.Igs. 8 de *gener de 2004 n. 15

## Enllaços externs

* Pàgina oficial del CONI (italià)
* L'orige del CONI 1906-1907 Arxivat 2009-06-03 a Wayback Machine.
# Richard Remer

Richard Frederick Remer (Brooklyn, Nova York, 21 de juny de 1883 - Fort Lauderdale, Florida, 18 de juliol de 1973) fou un atleta estatunidenc, especialista en marxa atlètica, que va competir a començaments del segle xx.
El 1920 va prendre part en els Jocs Olímpics d'Anvers, on disputà la prova dels 3 km marxa del programa d'atletisme. En ella guanyà la medalla de bronze, en finalitzar rere Ugo Frigerio i George Parker.
Entre 1916 i 1921 va guanyar tres campionats a l'aire lliure de l'AAU i un indoor. Va establir diversos rècords americans.

## Referències

* 1 2 «Richard Remer Olympic Results». sports-reference.com. Arxivat de l'original el 17 de desembre 2012. [Consulta: 14 novembre 2017].
# Andrea Huser

Andrea Huser (Alt Sankt Johann, 11 de desembre de 1973 - Saas-Fee, 28 o 29 de novembre de 2020) va ser una esportista suïssa, que va competir en ciclisme de muntanya, curses de muntanya d'ultradistància i triatló. Va guanyar una medalla d'or al Campionat d'Europa de ciclisme de muntanya de 2002 i una medalla de bronze al Campionat d'Europa de triatló d'hivern de 2012.

## Trajectòria

Huser va destacar com a esportista de muntanya extrema. Es va proclamar vencedora del Campionat d'Europa el 2002 i quarta al Campionat del Món de 2004 en camp a través en marató de ciclisme de muntanya. Posteriorment, va destacar en triatló gràcies a les dues victòries a l'Inferno Triathlon (2011 i 2012) i a la medalla de bronze al Campionat d'Europa de triatló d'hivern de 2012, darrera de la vencedora txeca Héléna Erbenová i la noruega Borghild Løvset, després que donés molt bons resultats de resistència en esquí de fons. Pel que fa a les curses de muntanya d'ultradistància va finalitzar la seva trajectòria competitiva després de proclamar-se vencedora, en dues ocasions, del Grand Raid (2016 i 2017) i de l'Eiger Ultra Trail (2016 i 2017), convertint-se així en doble campiona suïssa de curses de muntanya (trails). En aquelles mateixes temporades també va aconseguir el subcampionat de l'Ultra-Trail World Tour 2016.
Huser va morir el novembre de 2020 als 46 anys mentre es trobava entrenant a la localitat suïssa de Saas-Fee. La família va denunciar la seva desaparició a les autoritats hores després que hagués sortit a córrer el dissabte 28 de novembre i no tornar a casa. Es va trobar el seu cos el 29 de novembre, i es va determinar que va morir a causa d'una relliscada després de creuar un rierol, desplomant per uns 140 metres.

## Palmarès internacional

Ciclisme de muntanya :
| Any | Campionat | Lloc | Posició | Prova |
| 2002 | Campionat d'Europa | Zúric (Suïssa) | 1 | Camp a través en marató |
Triatló d'hivern :
| Any | Campionat | Lloc | Posició | Prova |
| 2012 | Campionat d'Europa | Carcoforo (Itàlia) | 3 | Individual |

## Referències

* 1 2 «Andrea Huser athléte des montagnes».
* ↑ «Huser Andrea Profil». Arxivat de l'original el 16 d'octubre 2017. [Consulta: 3 desembre 2020].
* ↑ «Championnats du monde marathon 2004».
* ↑ «Höllenhitze beim Inferno-Triathlon 2012» (en alemany). Runnersworld.de, 19-08-2012. Arxivat de l'original el 16 octubre 2017. [Consulta: 24 juliol 2021].
* ↑ «Andrea Huser remporte la médaille de bronze aux CE d'hiver».
* ↑ «Classement Général 2016 - Grand Raid». Arxivat de l'original el 13 d’octubre 2017. [Consulta: 3 desembre 2020].
* ↑ «Andrea Huser remporte la victoire».
* ↑ «Urs Jenzer et Andrea Huser, champions suisses de Trail Running» (en francès). [Consulta: 3 juliol 2019].
* ↑ «La suiza Andrea Huser muere en un accidente en Saas-Fee». Infobae, 30-11-2020 [Consulta: 30 novembre 2020].
* ↑ «La corredora Andrea Huser muere tras resbalar y caer por una pendiente de 140 metros». Marca, 30-11-2020 [Consulta: 30 novembre 2020].
* ↑ «Mor la corredora de muntanya Andrea Huser en caure des de 140 metres». CCMA.cat, 01-12-2020. [Consulta: 3 desembre 2020].
# Elgoibar

Elgoibar és un municipi de Guipúscoa, de la comarca del Baix Deba. Limita al nord amb Mendaro; al sud amb Bergara i Soraluze; a l'est amb Azkoitia i a l'oest amb Eibar i Etxebarria (Biscaia).

## Persones il·lustres

* Joseba Etxeberria (1977): futbolista internacional de la Reial Societat i de l'Athletic Club de Bilbao.
* Itziar Gurrutxaga (1977): futbolista internacional de l'Athletic Club de Bilbao.
* Arnaldo Otegi (1958): polític, líder de Batasuna.
* Juan Cruz Sol (1947): futbolista internacional del Reial Madrid i València CF.
* Fernando Ansola (1940): futbolista internacional del Reial Oviedo, Reial Betis i Reial Societat.
* Jaime Arrese (1936-1980): alcalde d'Elgoibar a la dècada de 1970, assassinat pels Comandos Autònoms Anticapitalistes.
* Luis Mazzantini y Eguia (1856-1926): torero.
* Don Pedro Miguel Urruzuno (1844-1923): escriptor en basc.
* D. Fr. Francisco Aguirre (1863-1941): monjo missioner.
* Tiburtzio Beristain Berriozabal (1904-1953): futbolista.
* Pedro Muguruza Otaño (1893-1952) arquitecte.
* Bernardo Ezenarro (1873-1956): industrial.

## Enllaços externs

* Elgoibar - Lloc web oficial
# Trofeu del Generalíssim de futbol 1939

El Torneig Nacional de Futbol o Trofeu del Generalíssim de futbol fou una competició futbolística organitzada a Espanya poc després de finalitzar la Guerra Civil. El desembre de 1939, mesos després de ser disputada, la Federació Espanyola de Futbol la reconegué com l'edició número 35 del Campionat d'Espanya. A partir de l'edició de l'any següent adoptà el nom de Copa del Generalíssim.

## Detalls

Es decidí incloure els equips que havien guanyat tornejos regionals a les zones controlades per l'exèrcit franquista, fet que exclogué de la competició alguns equips que jugaven a primera divisió el 1936 com el FC Barcelona, RCD Espanyol, Reial Madrid, Atlètic de Madrid, Hèrcules CF o València CF.
Els equips classificats foren:
* Aragó: Aviación Nacional i Zaragoza FC.
* Illes Balears: Constància FC.
* Cantàbria: Racing Club i Unión Montañesa.
* Galícia: Racing de Ferrol.
* Guipúscoa: Deportivo Alavés i Donostia FC.
* Navarra: Club Atlético Osasuna.
* Nord d'Àfrica: Ceuta Sport.
* Sud: Sevilla FC i Betis Balompié.
* Biscaia: Bilbao Athletic i CD Baracaldo Oriamendi.
D'aquests clubs, només 4 havien jugat a primera divisió el 1936, (Racing de Santander, Betis, Sevilla i Osasuna). El vigent campió, l'Athletic Club, tampoc hi va participar doncs en el darrer campionat regional jugà amb l'equip reserva, doncs el titular era de gira per Amèrica. El Constància d'Inca renuncià a la competició per l'alt cost que suposava el trasllat a la península.

## Vuitens de final

14 i 21 de maig. Exempts: Donostia FC, Racing de Santander i Racing de Ferrol.
| Equip 1 | Global | Equip 2 | Anada | Tornada |
| Betis Balompié | 1-5 | Aviación Nacional | 1-1 | 0-4 |
| Ceuta Sport | 4-6 | Sevilla FC | 3-4 | 1-2 |
| Club Atlético Osasuna | 1-4 | Zaragoza FC | 0-1 | 1-3 |
| Bilbao Athletic | 3-8 | Deportivo Alavés | 1-2 | 2-6 |
| Unión Montañesa | 1-7 | CD Baracaldo Oriamendi | 0-2 | 1-5 |

## Quarts de final

28 de maig i 5 de juny.
| Equip 1 | Global | Equip 2 | Anada | Tornada |
| CD Baracaldo Oriamendi | 4-3 | Zaragoza FC | 2-1 | 2-2 |
| Aviación Nacional | 3-4 | Sevilla FC | 2-0 | 1-4 |
| Racing de Santander | 3-7 | Deportivo Alavés | 2-5 | 1-2 |
| Racing de Ferrol | 3-1 | Donostia FC | 3-1 | 0-0 |

## Semifinals

11 i 18 de juny.
| Equip 1 | Global | Equip 2 | Anada | Tornada |
| Racing de Ferrol | 3-2 | CD Baracaldo Oriamendi | 1-1 | 2-1 |
| Sevilla FC | 7-6 | Deportivo Alavés | 6-5 | 1-1 |

## Final

| Sevilla FC | 6 - 2 | Racing de Ferrol |
| Raimundo 5' Campanal 20', 27', 59' Pepillo 38', 42' | | Silvosa 54 (p.)', 57' |

## Campió

* Campions de la Copa d'Espanya 1939
* Sevilla FC 2n títol

## Referències

* ↑ «Spain - List of Cup Finals». The Rec.Sport.Soccer Statistics Foundation. [Consulta: 9 juny 2015].
* ↑ «Spain - Cup 1939». The Rec.Sport.Soccer Statistics Foundation. [Consulta: 9 juny 2015].
* ↑ (castellà) Copa de 1939 a linguasport.com
# Lucien Faucheux

Lucien Faucheux (Le Kremlin-Bicêtre, 26 d'agost de 1899 - Bordeus, 24 de juliol de 1980) va ser un ciclista francès que es dedicà al ciclisme en pista.
Va prendre part en els Jocs Olímpics d'Anvers de 1920, en la prova de persecució per equips. Es casà amb la nedadora olímpica Yvonne Degraine, però s'acabaren divorciant.

## Palmarès

* 1921
** Campió de França de velocitat amateur
** 1r al Gran Premi de l'ACF
* 1926
** 1r al Gran Premi de París de velocitat
** 1r al Gran Premi de l'UCI
* 1927
** 1r al Gran Premi d'Angers
** 1r al Gran Premi de l'UVF
** 1r al Gran Premi de l'Armistici
** 1r al Trofeu del nou any
* 1928
** Campió de França de velocitat
** 1r al Gran Premi de París de velocitat
** 1r al Gran Premi d'Angers
** 1r al Gran Premi de l'Armistici
* 1929
** Campió de França de velocitat
** 1r al Gran Premi de París de velocitat
** 1r al Gran Premi de l'Armistici
* 1931
** Campió de França de velocitat
** 1r al Gran Premi de l'UCI

## Enllaços externs

* Fitxa a memoire-du-cyclisme.eu
* Fitxa a sitiodeciclismo.net
* Fitxa a cyclebase.nl

## Referències

* ↑ «Lucien Faucheux Olympic Results». sports-reference.com. Arxivat de l'original el 16 de desembre 2012. [Consulta: 8 juliol 2017].